2 ຄົນເສຍຊີວິດ ໃນການປະທະກັນ ຢູ່ປະເທດອີຈິບ (ເບິ່ງສະໄລດ໌ກັບວີດີໂອ)
ພວກປະທ້ວງ ຊາວອີຈິບ 2 ຄົນ ຖືກຍິງຕາຍ ໃນລະຫວ່າງການປະທະກັນ ຢູ່ທີ່ເມືອງສຸເອສ
ເຈົ້າໜ້າທີ່ສາທາລະນະສຸກຂອງອີຈິບກ່າວວ່າ ພວກປະທ້ວງ 2 ຄົນ ທີ່ມີຄວາມໂມໂຫໂກດ ແຄ້ນກ່ຽວກັບການເສຍຊີວິດໃນການກໍ່ຈະລາຈົນຢ່າງຮ້າຍແຮງຂອງພວກທີ່ໄປເບິ່ງການແຂ່ງ ຂັນເຕະບານໃນມື້ວັນພຸດແລ້ວນັ້ນ ໄດ້ຖືກຍິງຕາຍ ໃນລະຫວ່າງການປະທະກັນກັບຕຳຫຼວດ |ທີ່ເມືອງສຸເອສ ອົງການຂ່າວຝຣັ່ງ ໄດ້ອ້າງຄຳເວົ້າຂອງເຈົ້າໜ້າທີ່ໆກ່າວວ່າ ມີ 30 ຄົນໄດ້ຮັບບາດເຈັບໃນ ການປະທະກັນທີ່ເມືອງສຸເອສ ສ່ວນລາຍລະອຽດນັ້ນຍັງບໍ່ທັນເປັນທີ່ຈະແຈ້ງເທື່ອ ຫຼັງຈາກ 74 ຄົນໄດ້ເສຍຊີວິດ ໃນຄວາມຮຸນແຮງລະຫວ່າງແຟນເຕະບານ ທີ່ເປັນຄູ່ອະລິທີ່ ເມືອງ Port Said ໃນພາກເໜືອຂອງປະເທດອີຈິບໃນມື້ວັນພຸດຜ່ານມາແລ້ວພວກເດີນຂະ ບວນທີ່ມີຄວາມໂມໂຫຄຽດແຄ້ນຫຼາຍໆພັນຄົນກໍໄດ້ໂຮມຊຸມນຸມເດີນຂະບວນທີ່ນະຄອນຫຼວງ ໄຄໂຣ ເພື່ອປະທ້ວງຕໍ່ຄວາມລົ້ມແຫຼວຂອງພວກຜູ້ນຳທະຫານອີຈິບ ທີ່ປົກຄອງປະເທດຢູ່ໃນ ເວລານີ້ ທີ່ບໍ່ສາມາດປ້ອງກັນບໍ່ໃຫ້ເກີດການປະທະກັນໄດ້ນັ້ນ ຕຳຫຼວດໄດ້ຍິງລະເບີດນໍ້າຕາເຂົ້າໃສ່ພວກປະທ້ວງ ທີ່ພາກັນແກວ່ງກ້ອນຫີນເຂົ້າໃສ່ເຈົ້າໜ້າ ທີ່ຂະນະທີ່ພວກເຂົາເຈົ້າພະຍາຍາມເດີນຂະບວນໄປຍັງກະຊວງພາຍໃນຂອງອີຈິບ ໃນມື້ວັນ ພະຫັດວານນີ້ ກະຊວງສາທາລະນະສຸກ ກ່າວວ່າ ມີພວກປະທ້ວງ 388 ຄົນໄດ້ຮັບບາດ ເຈັບ ສ່ວນໃຫຍ່ແລ້ວແມ່ນເປັນຍ້ອນຫາຍໃຈເອົາລະເບີດນໍ້າຕາ ການເດີນຂະບວນດັ່ງກ່າວນີ້ໄດ້ກາຍເປັນການຮຽກຮ້ອງໃຫ້ສະພາປົກຄອງທະຫານຂອງພວກ ນາຍພົນອີຈິບທີ່ນຳພາໂດຍຈອມພົນ Hussein Tantawi ມອບອຳນາດໃຫ້ແກ່ລັດຖະບານ ພົນລະເຮືອນຂອງອີຈິບ